*ОТЧЕТЕН ДОКЛАД ЗА ДЕЙНОСТТА НА НЧ ”СВЕТЛИНА-1929”*

*С.БЯЛ КЛАДЕНЕЦ , ОБЩ. НОВА ЗАГОРА ПРЕЗ ИЗМИНАЛАТА 2022Г.*

Добре дошли уважаеми самодейци и членове на НЧ „Светлина -1929“с.Бял кладенец. Измина и 2022 г., след застой от вируса, който ни задържа и не можехме да изпълняваме нашите дейности тази година успяхме да се явим на участия както на местно ниво така и в други общини.

През изминалата година успяхме да отбележим няколко празници и участия.

1. Започнахме годината с участие в с. Новоселец в конкурса „ Баба Марта бързала, мартенички вързала“ взехме грамота за най-оригинални Пижо и Пенда .
2. Имахме и покана за участие от НЧ” Христо Ботев-1920” с. Млекарево за конкурс за стрели /бутурници/. От там взехме грамота за участие с изработените бутурници от нашите членове. Изложбата беше направена онлайн.
3. Взехме участие и в Регионален фолклорен събор „Пролетни игри и обичаи – Цветница “ в гр. Твърдица. Там нашата автентична певческа женска фолклорна група взе грамота за участие , а Добри Динев взе плакет и награда за най-възрастен изпълнител.
4. Народно Читалище „Никола Вапцаров 1926“ с. Пет могили ни отличи с второ място в конкурса им за Шарени яйца и взехме парична награда от 20лв.
5. През лятото получихме покана за участие в арт изложба на НЧ ” Христо Ботев-1920” с. Млекарево под наслов ”Сръчността на българката в миналото, преплетена с креативността на настоящето”. Бяхме отличени с второ място с парична награда от 30лв.
6. По случай празника на гр. Раднево ,нашите самодейки взеха участие с песните на Динка Русева и получихме от там грамота за участие.
7. На сдружението на Читалищата на община Нова Загора, което се проведе за втори път в с. Еленово под наслов „ Да съхраним заедно българския дух“- получихме грамота за участие.

За празника на селото ни на 26.10.2022г. ,заедно с кметството направихме един чудесен празник с много танци ,песни, гости и весело настроение.

След почти две години Ковид мерки , ние успяхме да направим и да изкараме една година, която бе добра за нашето читалище.

Ние самодейците не губим надежда ,че ще можем да се събираме, виждаме, пеем и да продължим и следващите години да се представяме достойно както до сега.

Скъпи самодейци, поздравления за вашият ентусиазъм, енергия и всеотдайност.

Поклон пред вашият талант и дело!